Senati miraton Neil Gorsuch si anëtar të Gjykatës së Lartë
Konfirmimi i emërimit për Gjykatën e Lartë, pason një ndryshim historik të rregullave të Senatit
Senati amerikan miratoi me shumicë votash gjykatësin Neil Gursuch si anëtar të Gjykatës së Lartë. Vota e Senatit i jep Presidentit Trump fitoren më të rëndësishme të presidencës së tij të re, duke përfshirë në Gjykatën e Lartë një kandidat koservator që përmbys bilancin e votave, duke pasur tani 5 gjykatës konservatorë dhe 4 demokratë. Miratimi i tij me shumicë të thjeshtë u bë i mundur pasi republikanët realizuan një ndryshim historik në rregullat e funksionimit të Senatit, me anë të të cilit i hiqet mundësia partisë së pakicës që të bllokojë të emëruarit për Gjykatën e Lartë. Pas ditë të tëra akuzash dhe kundër-akuzash, dje erdhi momenti kulmor. Republikanët e përdorën shumicën për të miratuar të ashtuquajturën “alternativë bërthamore”, duke ndryshuar rregullat e Senatit për të shfuqizuar një procedurë sipas së cilës demokratët mund të bllokonin konfirmimin e kandidaturës së zotit Gorsuch. Ndryshimi bën të mundur miratimin e një kandidati të Gjykatës së Lartë me shumicë të thjeshtë, pavarësisht nga kundërshtimi i partisë së pakicës. Republikanët thanë se nuk kishin asnjë alternative përveçse të vepronin. Por demokratët kishin tjetër qendrim. tha udhëheqësi i pakicës demokrate në Senat, Chuck Schumer. Republikanët thanë se demokratët janë vetë përgjegjës për këtë ndryshim, duke kundërshtuar një përfundim që ishte i padiskutueshëm. Zotit Gorsuch zëvendëson në Gjykatën e Lartë gjykatësin Antonin Scalia që vdiq vitin e kaluar. Me këtë ndryshim, të drejtat e partisë së pakicës do të dobësohen në Senat, një dhomë e Kongresit që historikisht i ka mbrojtur ato. Vetë demokratët i ndryshuan rregullat në vitin 2013 për të eliminuar mundësinë e bllokimit për ata që nuk janë kandidatë për Gjykatën e Lartë. Procedura vazhdon të ekzistojë për pjesën më të madhe të votimeve për ligjet. Por tani që Senati ka votuar dy here për të dobësuar mundësinë e bllokimit nga pakica, mund të shtohet trysnia për ta dobësuar edhe më tej në vitet në vazhdim.